open-index/open-wikipedia-markdown huggingface dataset:
Մաքս Հոլոուեյ

**Մաքս Հոլոուեյ** (, ), խառը ոճի ամերիկացի մարտիկ, հանդես է գալիս UFC-ի հովանու ներքո՝ կիսաթեթև քաշային կարգում։ UFC-ի կիսաաթեթև քաշային կարգի նախկին չեմպիոն։ Զբաղեցնում է 6-րդ հորիզոնական UFC-ի լավագույն մարտիկների ցանկում՝ անկախ քաշային կարգից ըստ Sherdog-ի և 5-րդը ըստ UFC-ի։

## Կենսագրություն
Մաքս Հոլոուեյը սամոանյան և անգլիական արմատներով հավայացի է, ծնվել և մեծացել է Հավայան կղզիներում՝ Վաիանայ քաղաքում։ Դպրոցում հետաքրքրվել է մարտարվեստով, զբաղվել քիքբոքսինգով, հետո անցել MMA-ին և 19 տարեկանում ռեկորդ է սահմանել՝ 4:0: Ապրում և մարզվում է ԱՄՆ-ի կղզային նահանգում։

UFC-ում իր նորամուտը նշել Է 2012-ին՝ պարտվելով Դաստին Պորյեին ցավեցնող հնարքով, այնուհետև եղել են հաղթանակներ և պարտություններ, որոնցից մեկից հետո (Քոնոր ՄաքԳրեգորին) Մաքսը 4 տարվա ընթացքում 11 անընդմեջ հաղթանակ է տարել և խլել է երբեմնի անպարտելի Ժոզե Ալդուի գոտին։

Մաքսը 2012-ին ամուսնացել է Հավայան մոդել Կաիմանե Պաալուխի հետ։ Զույգը 2012-ին որդի է ունեցել։ Մարտերին մշտապես դուրս է գալիս այդ նահանգի դրոշով, նույնիսկ նրա շորտերի գունավորումը Հավայան կղզիների դրոշի նման է, այլ ոչ թե` ԱՄՆ-ի։

## Կարիերա
2016-ի դեկտեմբերի 10-ին Հոլոուեյը նոկաուտի է ենթարկել Էնտոնի Պետտիսին UFC 206 մրցաշարում և նվաճել է UFC-ի միջանկյալ չեմպիոնի տիտղոսը։ 2017 թվականի հունիսի 3-ին UFC 212 մրցաշարին Բրազիլիայում Մաքս Հոլոուեյը 3-րդ ռաունդում նոկաուտի է ենթարկել UFC-ի թեթևագույն քաշային կարգում չեմպիոն Ժոզե Ալդոյին՝ դրանով իսկ նվաճելով UFC-ի չեմպիոնի տիտղոսը կիսաթեթև քաշային կարգում։ Նույն թվականի դեկտեմբերի 3-ին Դեթրոյթում (ԱՄՆ) կայացած UFC 218 մրցաշարում Հոլոուեյը ռևանշ է ունեցել Ժոզե Ալդոյի հետ, Հոլոուեյը կրկին նոկաուտի է ենթարկել Ալդոյին երրորդ ռաունդում՝ պաշտպանելով UFC-ի չեմպիոնի գոտին կիսաթեթև քաշային կարգում։ 2018 թվականի դեկտեմբերի 9-ին Տորոնտոյի (Կանադա) UFC 231 մրցաշարում չեմպիոնը պետք է հանդիպեր անպարտելի հակառակորդ Բրայան Օրտեգայի հետ, ամբողջ մենամարտի ընթացքում չեմպիոնը գերիշխում էր հակառակորդի նկատմամբ։ Պայքարը դադարեցվել է բժշկի կողմից 4-րդ ռաունդում, դրանով իսկ Հոլոուեյը կրկին պաշտպանել է տիտղոսը։ 2019-ի ապրիլի 13-ին տեղի է ունեցել Հոլոուեյ-Պորյեի մենամարտը թեթև քաշային կարգում UFC-ի ժամանակավոր չեմպիոնի տիտղոսի համար։ Մենամարտն ավարտվել է Պորյեի հաղթանակով` մրցավարների միաձայն որոշմամբ։ 27 հուլիսի 2019 Հոլոուեյը պաշտպանել է UFC-ի չեմպիոնական տիտղոսը Ֆրենկե Էդգարի հետ մենամարտում։ Դեկտեմբերի 15-ին կորցրել է տիտղոսը Ալեքսանդր Վոլկանովսկու հետ մենամարտում։
2020 թվականի հուլիսի 11-ին կայացել է ռևանշը, որում Մաքսը պարտվել է առանձին որոշմամբ։

## Ծանոթագրություններ

## Արտաքին հղումներ

Կատեգորիա:Ամերիկացի ընդհանուր մենամարտիկներ
Նիկոլաս Հայեկ

**Նիկոլաս Գեորգ Հայեկ** (, ), լիբանանյան ծագմամբ շվեյցարացի ձեռնարկատեր, «Swatch» ընկերության հիմնադիրներից մեկը։

## Կենսագրություն
Նիկոլաս Ջորջ Հայեկը ծնվել է Բեյրութում՝ լիբանանուհի Լինդա Հայեկի և լիբանանա-ամերիկյան երկքաղաքացիություն ունեցող Ջորջ Նիկոլաս Հայեկի ընտանիքում։ Մասնագիտությամբ եղել է ինժեներ-մետալուրգ։ 1949 թվականին ընտանիքը Ֆրանսիայից տեղափոխվել է Շվեյցարիա։ 1951 թվականին Նիկոլաս Հայեկը ամուսնացել է Մարիաննա Մեցգերի հետ։ Ընտանիքում ծնվել են 2 երեխա՝ որդին՝ Հայեկ կրտսերը և դուստրը՝ Նայլա Հայեկը։ 1964 թվականին Նիկոլաս Հայեկը Շվեյցարիայի քաղաքացիություն է ստացել։

1963 թվականին նա հիմնադրել է «Hayek Engineering» ընկերությունը, որը ծառայություններ է մատուցել միաձուլումների և կլանումների ոլորտում։ Երբ 1982 թվականին նրա ընկերությունը վարձել են Շվեյցարիայի երկու խոշորագույն ժամացույցների ընկերությունների՝ «ASUAG»-ի և «SSIH»-ի դիրքը գնահատելու համար, Նիկոլաս Հայեկը վարկատուներին առաջարկել է նրանցից գնել ընկերությունների բաժնետոմսերի 51%-ը, իսկ համաձայնությունից հետո վերակազմավորել է ընկերությունների աշխատանքը՝ բացելով ևս մեկ ապրանքանիշ՝ «Swatch»։ Այնուհետև նա գնել է նաև ժամացույցի այլ գործարաններ, այդ թվում՝ «Breguet» և «Blancpain» ապրանքանիշերը։

Նիկոլաս Հայեկն ակտիվորեն զբաղվել է այլընտրանքային շարժիչների և արևային մարտկոցների մշակմամբ։

2003 թվականին «Swatch» ընկերության ղեկավարի պաշտոնը հանձնել է որդուն՝ Նիկ Հայեկին։ Ինքը մնացել է տնօրենների խորհրդի նախագահ և «Breguet» ընկերության ղեկավար։ 2009 թվականին Հայեկը գլխավորել է նաև «Jaquet Droz»-ը։ Ներկայումս Նիլայի դուստրը ղեկավարում է «Tiffany»-ը, իսկ Մարկի որդին՝ «Blancpain»-ը։

2010 թվականի հունիսի 28-ի երեկոյան Նիկոլաս Հայեկը սրտի կաթվածից հանկարծամահ է եղել իր աշխատավայրում։

## Մրցանակներ և ճանաչում
1996 թվականին շվեյցարական Նյոշատել քաղաքում գտնվող Նևշատելի համալսարանի, իսկ 1998 թվականի հունիսին՝ Իտալիայի Բոլոնիա քաղաքում գտնվող Բոլոնիայի համալսարանի կողմից Նիկոլաս Հայեկին շնորհվել է *honoris causa* պատվավոր իրավունքի և տնտեսության դոկտորի կոչում։

## Հետաքրքիր փաստեր
* Եղել է հակագլոբալիստ։ Իրանում պատերազմի ժամանակ հրաժարվել է ամերիկյան հրթիռների համար չիպեր մատակարարել։
* Պաշտել է ժամացույցը և յուրաքանչյուր ձեռքին երեք ժամացույց է կրել։
* Կանխատեսել է ֆինանսական ճգնաժամը։ Ճգնաժամի ժամանակ ոչ մի աշխատակցի չի ազատել և հասել է ֆինանսական ռեկորդների։
* Սիրել է Ռուսաստանը։

## Ծանոթագրություններ

## Արտաքին հղումներ
* Биография основателя Swatch Group Николаса Хайека в журнале GQ
* 

Կատեգորիա:Լիոնի համալսարանի շրջանավարտներ
Կատեգորիա:Շվեյցարացի արվեստագետներ
Կատեգորիա:Շվեյցարացի գործարարներ
Գրեթե տասնյոթ

**Գրեթե տասնյոթ** (), ռեժիսոր և սցենարիստ Քելի Ֆրիմոն Քրեյգի ամերիկյան գեղարվեստական ֆիլմը, որն էկրան է բարձրացել 2016 թվականին։ Գլխավոր՝ Նադին Ֆրանկլինի դերի կատարող Հեյլի Ստեյնֆիլդն առաջադրվել է Օտարերկրյա մամուլի «Ոսկե գլոբուս» հոլիվուդյան ասոցիացիայի մրցանակի` «Գլխավոր դերի լավագույն դերասանուհի՝ կատակերգություն կամ մյուզիքլ» անվանակարգում։

## Սյուժե
Նադինը և Քրիստան լավագույն ընկերուհիներ են երկրորդ դասարանից։ Երբ Նադինը 13 տարեկան էր, հայրը մահանում է։ 17 տարեկանում Նադինը խնդիրներ է ունենում. ատում է իր ձայնը, վիճում եղբոր՝ Դերիանի հետ, հակամարտում ուսուցչի հետ։ Ամեն ինչ սրվում է, երբ Նադինն իր ընկերուհուն տեսնում է անկողնում Դերիանի հետ։ Նա հիստերիկանում է և ստիպում է ընկերուհուն ընտրություն կատարել իր և եղբոր միջև։ Ուսուցչին պատմում է, որ պատրաստվում է ինքնասպան լինել։ Եվ միայն համադասարանցի Էրվին Կիմի շնորհիվ է, որ Նադինն սկսում է փոխվել և գնահատել կյանքը։

## Դերերում
* Հեյլի Ստեյնֆիլդ՝ *Նադին Ֆրանկլին*
* Վուդի Հարելսոն՝ *Մաքս Բրյուներ*
* Հեյլի Լու Ռիչարդսոն՝ *Քրիստա*
* Բլեյք Ջեներ՝ *Դերիան Ֆրանկլին*
* Կիրա Սեջվիկ՝ *Մոնա Ֆրանկլին*
* Հեյդեն Սզետո՝ *Էրվին Քիմ*
* Ալեքսանդր Քալվերթ՝ *Նիկ Մոսման*
* Էրիկ Քինլիսայդ՝ *Թոմ Ֆրանկլին*
* Մերեդիթ Մոնրո՝ *Գրիր Բրյուներ*

## Վարձույթ
Ֆիլմի բյուջեն գնահատվում է մոտավորապես 9 միլիոն ԱՄՆ դոլար, դրա ներքին վարձույթը բերել է առնվազն 14,4 միլիոն դոլար (այդ թվում՝ առաջին վարձույթի համար գրեթե 4,8 միլիոն դոլար), արտասահմանյան՝ 4,3 միլիոն ԱՄՆ դոլար։

## Քննադատների արձագանքներ
Ֆիլմը ստացել է մասնագիտական քննադատության առավելապես դրական գնահատական։ «Metacritic»-ի գրախոսությունների ագրեգատորի միջին գնահատականը 38 մասնագիտական արձագանքների գծով 100-ից կազմել է 77, «Rotten Tomatoes»-ի գրախոսությունների ագրեգատորի գնահատականը՝ 10-ից 7,9՝ հիմնված 198 գրախոսությունների վրա, այդ թվում՝ 41-ը «թոփ քննադատների» կատեգորիայից։ Ֆիլմի մասին «Rotten Tomatoes»-ի գրախոսների ընդհանուր կարծիքը ձևակերպվել է հետևյալ կերպ.

«Գրեթե տասնյոթ» ֆիլմի հստակ սցենարը և Հեյլի Ստեյնֆիլդի բացառիկ կատարումն այն դարձնում են ավելին, քան պարզապես դեռահասական տարիքի մասին հերթական դրամա։

## Մրցանակներ և առաջադրումներ
* 2017՝ «Ոսկե գլոբուս» մրցանակի առաջադրում՝ կատակերգությունում կամ մյուզիքլում կնոջ լավագույն դերի համար (Հեյլի Ստեյնֆիլդ)։
* 2017՝ ԱՄՆ ռեժիսորների գիլդիայի մրցանակի առաջադրում՝ դեբյուտային լիամետրաժ ֆիլմի լավագույն ռեժիսուրայի համար (Քելի Ֆրիմոն Քրեյգ)։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2016 ֆիլմեր
Կատեգորիա:STX Entertainment ֆիլմեր
Կատեգորիա:Ամերիկյան բադի մուվի կինոկատակերգություններ
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան պատանեկան կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Կալիֆոռնիայում նկարահանված ֆիլմեր
Կատեգորիա:Վանկուվերում նկարահանված ֆիլմեր
Կատեգորիա:Ֆիլմեր դեռահասների համար
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կատեգորիա:Ֆիլմեր, որոնց գործողությունները տեղի են ունենում 2015 թվականին
Կատեգորիա:Ֆիլմեր, որոնց գործողությունները տեղի են ունենում 2011 թվականին
Կատեգորիա:Ֆիլմեր մայր-դուստր հարաբերությունների մասին
Թակեր Կարլսոն

**Թակեր Կարլսոն** ( ), ամերիկացի քաղաքական մեկնաբան։ Fox News-ում վարում է իր Tonight Carlson Tucker հաղորդումը։ Նա նաև The Daily Caller լրատվական կայքի ստեղծողն ու նախկին գլխավոր խմբագիրն է։

## Կենսագրություն
Թակեր Կարլսոնը ծնվել է Սան Ֆրանցիսկոյում, Կալիֆորնիա նահանգում, ընտանիքի ավագ որդին է։ Նրա հայրը՝ Ռիչարդ Կարլսոնը, Սեյշելներում ԱՄՆ դեսպանն էր։ Դպրոցն ավարտելուց հետո նա ընդունվեց Թրինիտի քոլեջ, Կոնեկտիկուտ։ Նա ամուսնացել է Սյուզան Էնդրյուսի հետ, զույգը ունի չորս երեխա՝ երեք դուստր և մեկ որդի։ Նա Եպիսկոպոսաց եկեղեցու անդամ է։

## Քաղաքական հայացքներ
### Կլիմայի փոփոխություն
Ըստ Կարլսոնի, ամբողջովին անհայտ է այն հարցը, թե որքանով է մարդկային գործունեությունը նպաստում կլիմայի փոփոխությանը։

## Մատենագրություն
2013 թվականին Կարլսոնը հրատարակեց իր ինքնակենսագրական գիրքը՝ «*Քաղաքագետներ, կուսակցականներ և մակաբույծներ. Իմ արկածները կաբելային հեռուստատեսության նորություններում»:* Այս գրքի հիմնական խոստովանություններից մեկը Կարլսոնի պատմությունն էր բռնաբարության կեղծ մեղադրանքի մասին, այն կնոջից, որին նա կյանքում չի հանդիպել։ Նրա խոսքով՝ այս միջադեպը շատ դրամատիկ էր իր համար։

2018 թվականին լույս տեսավ Կարլսոնի երկրորդ գիրքը՝ *«Ship of Fools: How a Selfish Ruling Class Is Bringing America to the Brink of Revolution»*: Գիրքը գլխավորեց Նյու Յորք Թայմսի բեսթսելերների ցուցակը։

## Ծանոթագրություններ

Կատեգորիա:20-րդ դարի ամերիկացի գրողներ
Կատեգորիա:21-րդ դարի ամերիկացի գրողներ
Կատեգորիա:21-րդ դարի ամերիկացի տղամարդ գրողներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացի լրագրողներ
Կատեգորիա:Ամերիկացի խմբագիրներ
Կատեգորիա:Ամերիկացի հասարակական գործիչներ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի ոչ գեղարվեստական գրողներ
Կատեգորիա:Ամերիկացի սյունակագիրներ
Կատեգորիա:Անձինք Կալիֆոռնիայից
Կատեգորիա:Լրագրողներ այբբենական կարգով
Կատեգորիա:Ամերիկացի քաղաքական մեկնաբաններ
Կատեգորիա:Ամերիկացի հաղորդավարներ
Կատեգորիա:Ամերիկացի հեռուստատեսային գործիչներ
Կատեգորիա:Ամերիկացի հրատարակիչներ
Կատեգորիա:Քեմբրիջի Թրինիթի քոլեջի շրջանավարտներ
Կատեգորիա:Ամերիկացի հեռուստալրագրողներ
Ջեք Ուելչ

**Ջոն Ֆրենսիս «Ջեք» Ուելչ կրտսեր** (, ), ամերիկացի ձեռնարկատեր։ 1981-2001 թվականներին «Ջեներալ էլեկտրիկ»–ի (GE) գլխավոր տնօրեն, այնուհետև «Fortune 500»-ի մեջ մտնող CEO խմբի խորհրդական։

## Կենսագրություն
Ծնվել է երկաթուղային հաղորդավար Ջոն Ուելչի և տնային տնտեսուհի Գրեյս Ուելչի ընտանիքում։ Ավարտել է Սալեմի միջնակարգ դպրոցը, այնուհետև Ամհերսթում գտնվող Մասաչուսեթսի համալսարանը՝ ստանալով քիմիական մեքենաշինության բակալավրի աստիճան։ 1957 թվականին Ուրբան-Շամպեյնում ընդունվել է Իլինոյսի համալսարանի մագիստրատուրան, որն ավարտելով ստացել է գիտական աստիճան։

1960 թվականին նշանակվել է «General Electric»-ի ինժեներ։ Մեկ տարի աշխատելով՝ նա որոշել է հեռանալ ընկերությունից։ Ուելչին դուր չի եկել այնտեղ տիրող բյուրոկրատիան, սակայն ստորաբաժանման գործադիր տնօրեն Ռուբեն Գուտոֆը համոզել է նրան չհեռանալ՝ խոստանալով բարձրացնել աշխատավարձն ու զերծ պահել խոչընդոտներից ու քաշքշուկներից։

1969 թվականին գլխավորել է պլաստմասսայի բաժանմունքը։ Երկու տարի անց նրան նշանակել են քիմիա-մետալուրգիական ստորաբաժանման ղեկավար։ 1973 թվականի հունիսին Ռուբեն Գուտոֆին նշանակել են ընկերության ռազմավարական պլանավորման ղեկավար, և նրա նախորդ պաշտոնը զբաղեցրել է Ուելչը։ 1977 թվականի վերջին նա դարձել է սպառողական ապրանքների սեկտորի ղեկավարը։

1981 թվականի ապրիլի 1-ին Ջեք Ուելչը նշանակվել է «GE»-ի նախագահ և գործադիր տնօրեն։ 2001 թվականին Ջեքն այնտեղ ավարտել է իր կարիերան, և նրան հաջորդել է Ջեֆրի Իմելթը։

Հետևելով կանոնին, որ բիզնեսը պետք է լինի իր ոլորտում շուկայի առաջին կամ երկրորդ բաժինը, հակառակ դեպքում այն պետք է վաճառվի, Ուելչն իր հետևից դատարկ շենքեր է թողել, ինչի շնորհիվ ստացել է Նեյտրոնային Ջեք մականունը։

2001 թվականի սեպտեմբերի 6-ին՝ աշխատանքից ազատվելու ժամանակ, Ուելչն ստացել է պատմության մեջ խոշորագույն 417 մլն ԱՄՆ դոլար արժողությամբ «ոսկե պարաշյուտը»։ 2006 թվականին նրա կարողությունը գնահատվել է 720 մլն դոլար։

Կոնեկտիկուտ նահանգի Ֆերֆիլդա քաղաքում գտնվող Սուրբ Սիրտ համալսարանի բիզնեսի դպրոցը, որին Ջեք Ուելչը 2006 թվականին մեծ գումար է նվիրաբերել, կրում է նրա անունը։

## Զանգվածային մշակույթում
* «Ամենաբարձր ձայնը» (2019) սերիալը։ Դերը խաղացել է Ջոն Ֆիննը։

## Գրքեր
* Jack: «Straight from the Gut»
* Jack and Suzy Welch — Winning
* Jack Welch and Suzy Welch — Winning

## Ծանոթագրություններ

## Արտաքին հղումներ
* 
* 

Կատեգորիա:20-րդ դարի ամերիկացի գործարարներ
Կատեգորիա:21-րդ դարի ամերիկացի գործարարներ
Կատեգորիա:Ամերիկացիներ իռլանդական սերմամբ
Կատեգորիա:Ամերիկացի գործարարներ
Կատեգորիա:Ամերիկացի սյունակագիրներ
Կատեգորիա:Ամերիկացի ճարտարագետներ
Կատեգորիա:Ամերիկացի գրողներ
Կատեգորիա:Ամերիկացի ոչ գեղարվեստական գրողներ
Կատեգորիա:Բիզնեսի կառավարիչներ
Կատեգորիա:Ամերիկացի ձեռնարկատերեր
Կատեգորիա:Ամերիկացի բարերարներ
Կատեգորիա:Ամերիկացի լրագրողներ
Անդերսոն Հեյս Քուփեր

**Անդերսոն Հեյս Քուփեր** (, ), ամերիկացի լրագրող, գրող և հաղորդավար։

## Կենսագրություն
Անդերսոն Քուփերը ծնվել է 1967 թվականին գրող Վյատ Էմորի Քուփերի և դերասանուհի և նկարիչ Գլորիա Վանդերբիլտինի ընտանիքում։ Նա իր առաջին փորձը մասսայական լրատվամիջոցներում ստացել է մանուկ ժամանակ, երբ նկարահանվեց «Harper's Bazaar» ամսագրի համար` հայտնի լուսանկարիչ Դիանա Արբուսի կողմից։ Երեք տարեկանում նա հանդես եկավ «The Tonight Show» հաղորդման մեջ, իսկ 9 տարեկան հասակում նա մասնակցեց «To Tell the Truth» խաղային շոուին։

Մի քանի սրտի կաթվածից հետո հայրը մահացավ 1978 թվականի հունվարին, իսկ Անդերսոնի ավագ եղբայրը՝ Քարթերը, ինքնասպանություն գործեց 1988 թվականի հուլիսին։ Եղբոր մահը նրան մղեց  դառնալ լրագրող. Յեյլի համալսարանն ավարտելուց հետո մի քանի տարվա ընթացքում նա այցելեց Սոմալի, Թաիլանդ, Վիետնամ, Ռուանդա, Բոսնիա-այն վայրերը, որտեղ, ըստ նրա, նա կարող էր տեսնել այն ցավը, որը ներքուստ զգում։ Իր այցելած երկրներում նա նկարահանում էր տեսանյութեր, որոնք «One Channel»-ը գնում էր նրանից։

1995 թվականին Քուփերը տեղավորվեց աշխատանքի որպես ABC News-ի թղթակից, իսկ 1999 թվականին նա դարձավ «World News Now» ծրագրի համահաղորդավար։ Հաջորդ տարի նա հրավիրվեց The Mole ռեալիթի շոու։ 2001 թվականին Քուփերը հեռացավ ABC-ից և տեղավորվեց CNN-ում, որտեղ նա Պոլուլա Զենի հետ միասին վարում էր «Ամերիկյան առավոտ» հաղորդումը։ 2002 թվականին նա հանգստյան օրերի սկսեց աշխատել CNN-ի տեղեկատվական թողարկումներում։ 2003 թվականի սեպտեմբերից լրագրողը վարում է իր սեփական «Անդերսոն Քուփեր 360°» լրատվական հաղորդաշարը։ Քուփերը նաև հեղինակ է մի շարք հոդվածների, որոնք հրապարակվել են Միացյալ Նահանգների շատ նշանավոր հրապարակումներում, այդ թվում նաև՝ «Details»-ում։ Բազմաթիվ Emmy մրցանակակիր է, ներառյալ Արքայադուստր Դիանայի  հուղարկավորության լուսաբանումը՝ 1997 թվականին։ «World News Now» վարել է Էլիսոն Ստյուարտի հետ։ 2012 թվականի հուլիսի սկզբին նա հրապարակային հայտարարություն արեց իր համասեռամոլության մասին։

## Ծանոթագրություններ

## Արտաքին հղումներ
* :
* Anderson Cooper 360° :
* 

Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի տղամարդ կինոդերասաններ
Օդային չակերտներ

thumbnail|right|Ցուցամատը և միջնամատը երկու անգամ ծալվում են
**Օդային չակերտներ**, ժեստ, որը նշանակում է չակերտներ բանավոր խոսքի ժամանակ։ Ժեստը վիրտուալ չակերտների պատկերումն է. երկու ձեռքերն էլ ուսերի լայնությանը պահում են խոսողի աչքերի կամ ուսերի մակարդակում, ընդ որում՝ ցուցամատը և միջնամատը յուրաքանչյուր ձեռքի վրա ծալվում են չակերտների մեջ գրված արտահայտության սկզբում և վերջում։ Օդային չակերտներով արտահայտությունը հաճախ շատ կարճ է, ոչ ավելի, քան մի քանի բառ։ Օդային չակերտները հաճախ օգտագործվում են երգիծանքի, սարկազմի, հեգնանքի կամ էվֆեմիզմի արտահայտման համար և նման են տպագրության հեգնական չակերտներին։

Նման ժեստի օգտագործումը արձանագրվել է 1927 թվականին, Գլենդա Ֆարելն օդային չակերտներ օգտագործել է 1937 թվականին՝ «Նախաճաշ երկուսի համար» կատակերգության ժամանակ։ Շատ ավելի վաղ՝ 1889 թվականին, Լուիս Քերոլը իր վերջին վեպում նկարագրել է նման գաղափար՝ օդային փակագծեր և օդային հարցական նշան։ «Օդային չակերտներ» եզրույթը առաջին անգամ հայտնվել է 1989 թվականին «Spy» ամսագրում` Փոլ Ռուդնիկի և Կուրտ Անդերսենի հոդվածում, որոնք պնդում են, որ դրանք սովորական ժեստ են դարձել 1980 թվականին։

Այս ժեստը հաճախ օգտագործվում է «Celebrity Charades» (1979) հեռուստաշոուում՝ մեջբերումներ կամ արտահայտություններ նշելու համար։ «Emergency» (1972) սերիալի «Nurse's Wild» սերիայում Ռոյ Դեսոտոյի կերպարն օդային չակերտներ է օգտագործում «Rampart Hospital» բազային կայանում։

Օդային չակերտները հատկապես հայտնի են դարձել 1990-ական թվականներին, ինչը շատերը վերագրում են կատակերգու Ստիվ Մարտինին, որը հաճախ չափազանցված ուշադրությամբ դրանք օգտագործել իր շոուում։ Օդային չակերտների ժողովրդականության ևս մեկ պատճառ Է դարձել ագրեսիվ, սակայն հասարակության մեջ անշնորհք մեկնաբան Բենեթ Բրաուերի կերպարը «Saturday Night Live» հումորային սքետչ-շոուում (խաղում է կատակերգու Քրիս Ֆարլին), որն օգտագործում է օդային չակերտները, երբ ծաղրում է հասարակության սպասելիքները իր նկատմամբ։ Բացի այդ, Օսթին Փաուերսի ֆիլմերում դոկտոր Չարը հաճախ իր կամակատարներին որևէ բան բացատրելու ժամանակ օգտագործում է օդային չակերտներ, մասնավորապես՝ իրական արտահայտություններ օգտագործելիս, որոնք նա սխալմամբ կարծում է, թե ինքն է հորինել, օրինակ՝ «լազեր» և «Մահվան աստղ» և մեկ հեռացված տեսարանում նա նույնիսկ պնդում է, թե հենց ինքն է հնարել ժեստը։

1996 թվականին «HBO»-ի  «Back in Town» հատուկ ներկայացման մեջ կատակերգու Ջորջ Քարլինը ծաղրում է «Ազատ լողացող անբարյացակամություն» հատվածի «Չակերտներ օդում» կադրում օդային չակերտների օգտագործումը։

## Ծանոթագրություններ

Կատեգորիա:Արևմտյան մշակույթ
Կատեգորիա:Ժեստեր
Կատեգորիա:Կետադրություն
Կատեգորիա:Հռետորություն
Ջիմ Լեհրեր

**Ջիմ Լեհրեր** (; ), ամերիկացի լրագրող և գրող, PBS NewsHour-ի նորությունների հաղորդավար։

## Կենսագրություն
Ծնվել է 1934 թվականի մայիսի 19-ին՝ Կանզաս նահանգի Վիլիտա քաղաքում` ավտոբուսի կայանի դիսպետչեր Հարի Ֆրեդերիկ Լեհերի և բանկի աշխատակից Լոիս Քեթրինի ընտանիքում։

Սկզբում սովորել է Տեխաս նահանգի Բոմոնտ քաղաքի դպրոցում, ավելի ուշ՝ Սան Անտոնիո քաղաքի «Thomas Jefferson High School» տեխասյան դպրոցում, որտեղ արդեն միաժամանակ մարզական մեկնաբան էր։ Ավարտել է Տեխասի «Victoria College»-ը, այնուհետև Միսսուրիի համալսարանի «Missouri School of Journalism» լրագրության դպրոցը՝ ստանալով բակալավրի աստիճան (1956 թվականին)։ Դրանից հետո ծառայել է ԱՄՆ ծովային հետևակի կորպուսում՝ միաժամանակ ուսումնասիրելով աշխարհը։

1959 թվականին Ջիմ Լեհրերը սկսեց իր կարիերան լրագրության մեջ՝ *The Dallas Morning News ծրագրում* ։ Ավելի ուշ նա*Dallas Times-Herald-*ում լրագրող էր , որտեղ նա լուսաբանեց 1963 թվականին ԱՄՆ նախագահ Ջոն Քենեդու սպանությունը և այլ կարևոր իրադարձություններ՝ 1968 թվականին դառնալով խմբագիր։ Նրա հեռուստատեսային կարիերան սկսվել է *KERA-TV-*ի դալլասյան հեռուստաալիքում`որպես գիշերային ծրագրի գործադիր տնօրեն և նորությունների խմբագիր։ Այնուհետև Լեհրերը տեղափոխվեց Վաշինգտոնի PBS հեռուստաալիքը, որտեղ նա դարձավ հասարակական կապերի համակարգող և լրագրության խորհրդատվական խորհրդի անդամ։ Այնուհետև աշխատել է Հանրային հեռարձակման կորպորացիայում, հետագայում՝ Հեռուստատեսության հանրային հարցերի ազգային կենտրոնում ( *NPACT* ), որտեղ նա հանդիպել է Ռոբերտ Մակնիլին։

1975 թվականի հոկտեմբերին Լեհրերը դարձավ Robert Mcneil Report-ի վաշինգտոնյան թղթակիցը Նյու Յորքի Thirteen/WNET ալիքում։ Նույն թվականի դեկտեմբերից վարում էր The MacNeil/Lehrer Report ծրագիրը, որը 1983 թվականի սեպտեմբերից սկսեց կոչվել The MacNeil/Lehrer NewsHour: Մաքնեյլի հեռանալուց հետո՝ 1995 թվականին, ծրագիրը անվանվել Է The NewsHour with Jim Lehrer, իսկ 2009 թվականին վերանվանվել է PBS NewsHour: 2008 թվականին Ջիմ Լեհրերը սրտի վիրահատության է ենթարկվել և ժամանակավորապես չի աշխատել այդ ծրագրում։ 2011 թվականի մայիսի 12-ին Լեհրերը հայտարարել էր PBS NewsHour ծրագրից ևPBS-ում այլ նախագծերով զբաղվելու մտադրության մասին ։

Լրագրության մեջ նրա աշխատանքը շահել է բազմաթիվ մրցանակներ և պարգևներ, այդ թվում` Էմմի և Պեաբոդի։ 1999 թվականին Լեհրերը մտավ հեռուստատեսության փառքի սրահ և արժանացավ ԱՄՆ ազգային հումանիտար մեդալի։

1960 թվականից նա ամուսնացած է ամերիկացի գրող Քիթ Լեհրերի հետ, նրանք ունեն երեք դուստր և վեց թոռ։

## Ծանոթագրություններ

## Արտաքին հղումներ
* Jim Lehrer
* Jim Lehrer Biography

Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի լրագրողներ
Կատեգորիա:Ամերիկացի հաղորդավարներ
SKOL Airline

**SKOL Airline** ավիաընկերություն, որի գլխավոր գրասենյակը գտնվում է Կալինինգրադում։ Ընկերությունն աշխատանքներ է իրականացնում Արևելյան և Արևմտյան Սիբիրում, ինչպես նաև արտասահմանում։ Ընկերություն Ռուսաստանի Դաշնության խոշորագույն ուղղաթիռների օպերատորներից մեկն է։ Ավիաընկերության հիմնական օդանավակայանները գտնվում են Չերեմշանկայում Կրասնոյարսկում։

## Կոդեր և զանգեր

* ICAO կոդ։ **CDV**
* Ներքին ծածկագիր։ **вв**
* Զանգ։ **вв**

## Պատմություն

* Ավիաընկերությունը հիմնադրվել է 2000 թվականին, գրանցված է Տյումենի շրջանի Սուրգուտ քաղաքում։ 2001 թվականին ընկերությունը հիմնվել է Կրասնոյարսկի երկրամասում։ 2001 թվականի փետրվարին ավիաընկերությունը ստացել է օպերատորի վկայական, կան համապատասխան արտոնագրեր Ռուսաստանում ավիացիոն աշխատանքները կատարելու համար, ուղղաթիռներն են` ՄԻ-26Տ, ՄԻ-8Տ, ՄԻ-8ԱՄՏ, ընկերությունը ստացել է միջազգային ընդունելություն՝ ուղղաթիռով օդային աշխատանքներ կատարելու համար։ Ստեղծվել է ավիացիոն սարքավորումների տեխնիկական սպասարկման հիմք, որն ունի վկայականներ շահագործվող ինքնաթիռների պահպանման բոլոր տեսակների համար։
* 2007 թվականին Հունական Scorpion International ավիաընկերության հետ կնքված պայմանագրի համաձայն նրանք կատարել են Հունաստանի Հանրապետության տարածքում անտառային հրդեհները մարելու խնդիրները։

Ընկերությունը ունի ուղղաթիռ, որը գտնվում է Սուրգուտ քաղաքից 37 կմ հեռավորության վրա, Լանտոսկ ուղղությամբ, որն ունի սարքավորում կայանատեղի ցանկացած տեսակի ուղղաթիռի համար։

## Ավիավթար
2016 թվականի հոկտեմբերի 21-ին ՄԻ-16 ուղղաթիռը վթարի է ենթարկվել Ստարի Ուրենգոյ գյուղի մոտ։ Ինքնաթիռում գտնվող 22 անձից 19-ը մահացել են, 3-ը հոսպիտալացվել.

## Ծանոթագրություններ

Կատեգորիա:Ռուսական ավիաընկերություններ
Կատեգորիա:2000
Կատեգորիա:Ռուսաստանի ապրանքանիշեր
Քեթի Կուրիկ

**Քեթի Կուրիկ** (,  ), ամերիկացի հեռուստահաղորդավարուհի, լրագրող և պրոդյուսեր։ Պատմության մեջ եղել է առաջին կինը, ով միայնակ վարել է նորությունների երեկոյան թողարկումը՝ Ամերիկայի Միացյալ Նահանգների երեք հեռուստաալիքներից մեկում։ Տարիների ընթացքում նա վարել է «*CBS Evening News*», «*60 Minutes*» և «*Today*» հաղորդումները։ Ներկայումս  ստեղծել է իր սեփական շոուն Ամերիկյան հեռարձարկման ընկերությունում (**ABC**): «Փիբոդի պարգև» և «Ցերեկվա Էմմի մրցանակի» դափնեկիր է։

## Անձնական կյանք
1989-1998 թվականներին Քեթին ամուսնացած է եղել իրավաբան Ջեմ Մոնախենի հետ։ Նա մահացել է 42 տարեկանում հաստ աղիքի քաղցկեղից՝ ամուսնության 9-րդ տարում։ Ամուսնական զույգն ունեցել է երկու աղջիկ՝ Էլինոր Տալի Մոնախեն (ծնված 23.07.1991 թվականին) և Քերոլայն Կուրիկ (ծնված 05.01.1996 թվականին)։

2014 թվականի հուլիսի 21-ին երկրորդ անգամ ամուսնացել է ֆինանսիստ Ջոն Մոլներայի հետ, ում հետ մինչև ամուսնությունը հանդիպել է երեք տարի։

## Ծանոթագրություններ

## Արտաքին հղումներ
* Katie Couric’s ''Huffington Post'' Blog Page
* Katie Couric at FameGame.com
* 
* Katie Couric Debuts On CBS
* Katie Couric’s CBS News Bio
* 
* Katie Couric on The Colbert Report from March 22, 2007 
* When Families Grieve ''Sesame Street'' special hosted by Katie Couric

Կատեգորիա:20-րդ դարի ամերիկացի կին գրողներ
Կատեգորիա:21-րդ դարի ամերիկացիներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի լրագրողներ
Կատեգորիա:Ամերիկացի կին լրագրողներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի մանկագիրներ
Կատեգորիա:21-րդ դարի ամերիկացի կին գրողներ
Կատեգորիա:Ամերիկացի հաղորդավարներ
Կատեգորիա:Հեռուստատեսային պրոդյուսերներ
Կատեգորիա:Ամերիկացի պրոդյուսերներ
Ջեյմս Էդմունդ Կաան

**Ջեյմս Էդմունդ Կաան** (; ), ամերիկացի դերասան, Գոսոկու Ռյու կարատեի 6-րդ դանի վարպետ, կարատեի միջազգային ասոցիացիայի Սոկե Դայ կոչման կրող։

Առավել հայտնի է դարձել «Ճանապարհորդություն դեպի Շայլո», «Կնքահայրը», «Ռոլլերբոլ», «Կամուրջը շատ հեռու է», «Միզերի», «Մաքրիչ» և «Հենրիի հանցագործության հնարքը» ֆիլմերում մասնակցությամբ։

«Օսկար» (1972 թվական), «Էմմի»( 1971 թվական) մրցանակների հավակնորդ, «Ոսկե գլոբուս»(1972, 1974, 1975 թվականներ) մրցանակի եռակի հավակնորդ , «Սատուրն» (1975 թվական) մրցանակի դափնեկիր։

## Կենսագրություն
Ջեյմս Կաանը ծնվել է 1940 թվականի մարտի 26-ին Նյու Յորքում`  Բրոնքսի շրջանում, Գերմանիայից գաղթած հրեաների՝ Սոֆի և Արթուր Կաանների ընտանիքում։ Ապագա դերասանի հայրը մսի մատակարար էր։ Ավարտել է Neighborhood Playhouse դերասանական համալսարանը, որտեղ նրա ուսուցիչներից մեկը եղել է  Սենֆորդ Մեյսները։

Առաջին դերը խաղացել է 1963 թվականին Բիլլի Ուայլդերի «Նուրբ Իրմա» կինոնկարում։ Ամբողջ աշխարհում հայտնի է դարձել Ֆրենսիս Ֆորդ Կոպպոլայի օսկարակիր «Կնքահայրը» կինոնկարում Սանտինո Կոռլեոնեի դերից հետո։

Ջեյմս Կաանը մարտարվեստի վարպետ է։ Նա 10-րդ դանի վարպետ Տակայուկի Կուբոտայի աշակերտն է։

Նա իր կարիերայի լավագույն դերասանական աշխատանք է համարում «Անձրևի մարդիկ» (1969 թվական) և «Գող» (1981 թվական) կինոնկարներում իր կատարած դերերը։

### Անձնական կյանք
Ջեյմս Կաանը ամուսնացած է եղել չորս անգամ․ Դի Ջեյ Մետիս (1960-1966 թվականներ), Շեյլա Ռայան (Էլվիս Պրեսլիի նախկին ընկերուհին 1976-1977 թվականներ), Ինգրիդ Հայեկ (1990-1995 թվականներ) և Լինդա Սթոքս (1996-2009 թվականներ)։

Դերասանն ունի հինգ երեխա․ Տարա (Դի Ջեյ Մետիսից, ծնվել է 1964 թվականին), Սկոթ (Շեյլա Ռայանից, ծնվել է 1976 թվականին), Ալեքսանդր Ջեյմս (Ինգրիդ Հայեկից, ծնվել է 1991 թվականին), Ջեյմս Արթուր և Ջեյկոբ Նիկոլաս (Լինդա Սթոքսից, ծնվել են 1995 և 1998 թվականներին)։

## Ֆիլմադարան

## Հեռուստասերիալներ

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Հոլիվուդյան դերասաններ
Կատեգորիա:Ամերիկացի կինոռեժիսորներ
Արաբական թերակղզու անապատներ

*Այս հոդվածը Ասիայում գտնվող անապատների մասին է:Աֆրիկայում գտնվող անպատների մասին,տես՝ [[Արաբական անապատ]]ներ  
[[Պատկեր:Arabian Desert.jpg|thumb|Արաբական անապատ|alt=|250x250փքս|ձախից]]
*'Արաբական թերակղզու անապատներ,*' անապատների համախումբ, որոնք գտնվում են Արաբական [[Թերակղզի|թերակղզ]]ում։ [[Անգլերեն|Անգլալեզո]]ւ աշխարհագրությունում կոչվում է Արաբական անապատ ( ):

=== Բնութագիրը ===
Անապատի գերակշիռ մասը ընկած է [[Սաուդյան Արաբիա]]յում,բայց նաև ներթափանցում է [[Հորդանան]]ի, [[Իրաք]]ի, [[Քուվեյթ]]ի, [[Օման]]ի, [[Կատար]]ի, [[Արաբական Միացյալ Էմիրություններ|ՄԱԷ]]-ի և [[Եմեն]]ի տարածքներ։ Անապատի որոշ հատվածներ ունեն իրենց անունները՝ [[Ռուբ ալ-Խալի անապատ|Ռուբ ալ-Խալի]], [[Մեծ Նեֆուտ,]] [[Փոքր Նեֆուտ|Դեհնա]],[[Նեֆուտ-Դահի]], [[Էլ Հասա]], [[Վահիբա]], [[Ջաֆուրդա|Ջաֆուրա]], [[Տիհամա անապատ|Տիհամա]]։ Այն մեծությամբ երկրորդ անապատն է աշխարհում՝ [[Սահարա անապատ|Սահարայ]]ից հետո, տարածքը կազմում է մոտ 2 300 000 կմ²։

Կեսօրին դիտվող բարձր ջերմաստիճանները (մինչև 56°С) և գիշերային ցածր ջերմաստիճանները (մինչև -12°С), անբարենպաստ պայմաններ են ստեղծում, որի պատճառով բուսական և կենդանական աշխարհն աղքատ է։ Խոշոր կենդանիներից այստեղ ապրում են [[վիթեր]] (մասնավորապես՝ ջեյրաններ), թավշյա կատուներ, օրիքսներ, փշապոչ [[Ագամաներ|ագամա]]ներ (մողես)։ Այստեղ մշտապես բնակվող մարդկանց կողմից գրեթե ամբողջությամբ  ոչնչացվել են գծավոր [[բորենիներ]]ը, [[շնագայլեր]]ը և [[մեղրակեր]]ները։ Հայտնաբերվել են հնում անապատի տեղում գոյություն ունեցող գետերի և լճերի մնացորդներ, հավանաբար մի քանի տասնյակ հազարամյակներ առաջ այստեղ անտառ է եղել:Անապատում հետախուզվել են [[Նավթ արդյունահանող երկրների ցանկ|նավթի]] խոշոր հանքավայրեր, հայտնաբերվել են [[բնական գազ]], ֆոսֆատներ և [[ծծումբ]]։
== Ծանոթագրություններ ==


== Արտաքին հղումներ ==
* [http://www.britannica.com/EBchecked/topic/31610/Arabian-Desert Аравийская пустыня] на сайте *britannica.com
*  на сайте ''geo.arbru.net

Կատեգորիա:Անապատներ այբբենական կարգով
Կատեգորիա:Ասիայի թերակղզիներ
Զանգվածային սպանություն Վիրջինիայում

**Զանգվածային սպանություն [[Վիրջինիա]]յում**, տեղի է ունեցել 2019 թվականի մայիսի 31-ին Վիրջինիա Բիչ քաղաքի մունիցիպալ հաստատություններից մեկում։ Հանցագործը, մուտք գործելով շենք, կրակ է բացել մարդկանց վրա։ Զոհվել է 12 մարդ, ևս մի քանիսը վիրավորվել են։ Հարձակվողն սպանվել է ոստիկանության աշխատակիցների հետ փոխհրաձգության ժամանակ։ Նախնական տվյալներով՝ հարձակվողը ճանաչվել է. նա եղել է 40-ամյա Դեուեյն Քրեդոքը, որը նախկինում աշխատել է նույն մունիցիպալ հիմնարկում։ Սպանության ճշգրիտ շարժառիթներն այս պահին հայտնի չեն։

## Սպանություն
Մայիսի 31-ի երեկոյան զինված հանցագործը մտել է Վիրջինիա Բիչի քաղաքապետարանի շենք և կրակ բացել։ Հրաձգությունը տեղի է ունեցել շենքի բոլոր երեք հարկերում։ Բոլոր զոհվածները (բացի մեկից՝ ավտոմեքենայի կայանտեղում) գտնվել են հենց քաղաքապետարանի շենքում։ Դեպքի վայր ժամանած ոստիկանության աշխատակիցները փորձել են ձերբակալել մարդասպանին, սակայն նա կրակ է բացել նրանց վրա։ Փոխհրաձգության ընթացքում հարձակվողը մի քանի վնասվածք է ստացել և մահացել դեպքի վայրում։ Հանցագործը զինված է եղել .45 ACP տրամաչափի ատրճանակով՝ հագեցած խլացուցիչով և զինամթերքի մեծացված փամփուշտատուփով։

## Հանցագործի ինքնություն
Ըստ նախնական տվյալների՝ հանցագործը տեղի 40-ամյա բնակիչ Դեուեյն Քրեդոքն է եղել (ծնված 1978 թվականի հոկտեմբերի 15-ին)։ Նա տեղական կոմունալ ծառայության աշխատակից է եղել՝ սերտիֆիկացված ինժեների պաշտոնում։ Ավելի վաղ քրեական պատասխանատվության չի ենթարկվել։ 1990-ական թվականների կեսերին ծառայել է ԱՄՆ-ի Ազգային գվարդիայում, որտեղ ստացել է զենքի հետ վարվելու փորձ։

## Արձագանք
ԱՄՆ նախագահ Դոնալդ Թրամփը ցավակցություն է հայտնել և խոստացել, որ ԱՄՆ դաշնային իշխանությունները անհրաժեշտ օգնություն կցուցաբերեն տուժածներին։ Թրամփը նաև կարգադրել է խոնարհել ԱՄՆ դրոշները մինչև հունիսի 4-ը։

## Ծանոթագրություններ

## Արտաքին հղումներ
* 
* 
* 
* У одного из 12 убитых стрелком в Вирджинии русская фамилия // Газета.Ru, 2.06.2019

Կատեգորիա:Զանգվածային սպանություններ ԱՄՆ-ում
Զանգվածային սպանություն Քրենդոնում

**Զանգվածային սպանություն Քրենդոնում**, 2007 թվականի հոկտեմբերի 7-ին ԱՄՆ-ի Վիսկոնսին նահանգի Ֆորեստ շրջանի Քրենդոն քաղաքում տեղի ունեցած իրադարձությունները, երբ Թայլեր Ջեյմս Փեթերսոնը սպանել էր 6 մարդու, մեկին՝ վիրավորել և ինքնասպանություն գործել։

## Իրադարձություն
2007 թվականի հոկտեմբերի 7-ին՝ 14:45-ի սահմաններում, Թայլեր Ջեյմս Փեթերսոնը (ծնված 1987 թվականի մարտի 6-ին), որը ծառայում էր ոստիկանության տեղական վարչությունում (այդ ժամանակ ծառայության ժամանակ չի եղել), կիսաավտոմատ հրացանից կրակ է բացել մի խումբ երիտասարդների վրա։ Նա սպանել է վեցին (չորս աղջիկ և երկու տղա) և վիրավորել ևս մեկ մարդու, որից հետո ինքնասպան է եղել։ Սկզբում ենթադրվում էր, որ Փեթերսոնին սպանել է դիպուկահարը, բայց հետո պարզվել է, որ դիպուկահարի գնդակն ընկել է ոտքին, իսկ նա ընկնելով՝ կրակել է իր գլխին՝ մոտ ժամը 14։48-ին։ Սպանված աղջիկներից մեկը Փեթերսոնի ընկերուհին էր։ Դեպքի վայրում հայտնաբերվել է 5.56 տրամաչափի 30 պարկուճ։

Chicago Tribune թերթի վարկածով՝ Քրենդոնում զանգվածային սպանությունը վերջին 20 տարվա ընթացքում աշխարհում առավել դաժան զանգվածային սպանությունների թվում է։

## Ծանոթագրություններ

## Արտաքին հղումներ
* Cop shot dead after gun rampage.
* Documents fill in lost hours after gunman killed six in Crandon
* Horror and healing in Crandon 
* Wisconsin Town in Shock 

Կատեգորիա:2007 սպանություններ
Կատեգորիա:Զանգվածային սպանություններ ԱՄՆ-ում
Զանգվածային սպանություն Վուչիտրնի մոտ

**Զանգվածային սպանություն Վուչիտրնի մոտ**, Կոսովոյի ալբանացիների զանգվածային սպանությունը, որը 1999 թվականի մայիսի 2-ի երեկոյան իրականացրել էին սերբ ոստիկանները՝ Վուչիտրն քաղաքի մերձակայքում՝ Կոսովոյի պատերազմի և Հարավսլավիայի դեմ ՆԱՏՕ-ի օպերացիայի ժամանակ։

1999 թվականի մարտի վերջին-ապրիլի սկզբին սերբական ուժերը Վուչիտրնի և մերձակա գյուղերի ալբանացիներին ստիպել են լքել իրենց տները։ Ընդ որում, փախստականները ստիպված են եղել մի քանի անգամ փոխել իրենց գտնվելու վայրը՝ սերբերի կողմից մշտական հարձակումների և գնդակոծությունների պատճառով։ Արդյունքում նրանց մեծ մասը կենտրոնացված էր Վուչիտրնից հյուսիս-արևելք գտնվող մի քանի գյուղերում, որոնք չէին կարողանում հաղթահարել փախստականների հսկայական քանակի ներհոսքը։ Այդ գյուղերը գտնվում էին Կոսովոյի Ազատագրության Բանակի վերահսկողության տակ, և այդ պատճառով ալբանացիները կարող էին իրենց այստեղ հարաբերական անվտանգության մեջ զգալ։ Սակայն մայիսի սկզբին հարավսլավական և սերբական զորքերը ճեղքել են ԿԱԲ-ի պաշտպանական գիծը՝ ստիպելով փախստականներին կրկին վայր ընկնել։

Մոտ հարյուր տրակտորներից և 3-5 հազար մարդուց բաղկացած փախստականների շարասյուները շարժվել են դեպի հարավ։ Նրանց հետապնդել են հարավսլավական ուժերը՝ իրենց ճանապարհին այրելով մի շարք գյուղերի բազմաթիվ տներ։ Մայիսի 2-ի երեկոյան ալբանացիները կանգ են առել Գորնա-Սուդիմլայում, որպեսզի հանգստանան և որոշեն, թե ինչ անել հետո, քանի որ Դոնյա-Ստուդիմում, որի միջով նրանք պետք է անցնեին Վուչիտրն տանող ճանապարհին, տեղակայված էին հարավսլավական զորքերը։

Ժամը 20:30-21:00-ին հարավսլավական զորքերին միացել են սերբ ոստիկաններ և պարավոյան կազմավորումներ։ Նրանք շրջանցել են փախստականների կանգուն շարասյուները՝ նրանցից քաշքշելով տղամարդկանց։ Զոհերին ծեծում էին, նրանցից փող էին պահանջում։ Որոշ ալբանացիների հաջողվել է փրկվել, մյուսներին էլ սպանել են ինքնաձիգներից հերթով։ Ժամը 23:30-ին սերբ ոստիկաններ են ժամանել Վուչիտրնից, որոնք կարգադրել են շարասյունը շարժվել իրենց քաղաք։ Փախստականների ականատեսները տեսել են բազմաթիվ մարմիններ ճանապարհի երկայնքով, երբ շարժվել են դրանով։

ՄԱԿ-ի դատարանի ռազմական հանցագործությունների քննիչ Ռոմեու Վենտուրան հայտարարել է, որ 120 քաղաքացիական անձինք մայիսի 2-ին սպանվել են սերբական զորքերի կողմից և թաղվել են եղբայրական գերեզմաններում՝ Վուչիտրնից հինգ մղոն հեռավորության վրա։ Պատերազմի ավարտից հետո հայտնաբերվել են հանքահորի 98 զոհերի մասունքները։

Վուչիտրնի կոտորածը վերագրվել է Վլաստիմիր Ջորջևիչին՝ Սերբիայի ՆԳՆ հասարակական անվտանգության ղեկավարին։ Նրա դեմ առաջադրված մեղադրանքի համաձայն՝ կոսովցի 105 ալբանացիներ սպանվել են Վուչիտրն համայնքում 1999 թվականի մայիսի 2-ին Ջորջևիչը դատապարտվել է 27 տարվա ազատազրկման։

## Ծանոթագրություններ

## Արտաքին հղումներ
* Ալբանացի տղամարդկանց զանգվածային սպանությունը Վուսիտրնի մոտ

Կատեգորիա:Զանգվածային սպանություն
Կոտորած Պոդուևոյում

**Կոտորած Պոդուևոյում** (, ), 14 Կոսովոյի ալբանացիների և խաղաղ բնակիչների՝ հիմնականում կանանց և երեխաների սպանությունը, որը կատարվել է 1999 թվականի մարտին «Կարիճ» ջոկատի կողմից, սերբական ռազմականացված կազմակերպության կողմից, Սերբիայի հատուկ հակաահաբեկչական խմբի հետ Կոսովոյի պատերազմի ժամանակ։ Այդ սպանդից ողջ մնացած 13-ամյա Սարանդա Բոգուևցին լրատվամիջոցների ուշադրությունն է ստացել այն բանից հետո, երբ նրան հաջողվել է մարդասպաններին պատասխանատվության ենթարկել Սերբիայից, Կանադայից և Մեծ Բրիտանիայից մի քանի կազմակերպությունների օգնությամբ։

## Հետևանքներ
Դեպքի պահին հակաահաբեկչական ստորաբաժանումում ծառայություն իրականացնող Գորան Ստոպարիցը ցուցմունք է տվել մեղավորներին պատասխանատվության ենթարկելու համար։ Կանադայի հեռարձակման կորպորացիային տված հարցազրույցում նա ենթադրել է անկանոն ռազմականացված ուժերի (ահաբեկիչների) գործողությունների դրդապատճառները․
: «Իմ կարծիքով՝ նրանց միակ շարժառիթը եղել է այն փաստը, որ զոհերը ալբանացիներ են եղել, և հնարավոր է՝ նրանց կողմից ինչ-որ թաքնված տհասության կամ խելքի հիվանդության պատճառով։ Նրանք հավանաբար կսպանեին նրանց, եթե նրանք բոսնիացիներ կամ խորվաթներ լինեին։ Բայց ես վստահ եմ, որ նրանք սպանվել են, քանի որ նրանք սերբեր չեն եղել»։
Սերբիայի ոստիկանությունը ձերբակալել է Կարիճի ռազմականացված ստորաբաժանման երկու անդամների, Սաշա Ցվետանի և Դեյան Դեմիրովիչի, ով կամավոր բացահայտող հայտարարություններ է արել և ստորագրել դրանք։ Դեմիրովիչը տեղափոխվել է Կանադա և քաղաքական ապաստանի դիմում է ներկայացրել, սակայն արտաքսվել է հայրենիք իրավապաշտպան կազմակերպությունների կողմից կազմակերպված արշավից հետո։

Դեմիրովիչը և Ցվետանը այն երկու մարդիկ էին, որոնք մեղադրվում էին սպանությունների մեջ։ Ցվետանը Սերբիայում դատապարտվել է 20 տարվա ազատազրկման։

2007 թվականի ապրիլի 10-ին Կարիճների ռազմականացված խմբի չորս անդամներ դատապարտվել և երկարատև ազատազրկման են դատապարտվել Բելգրադի ռազմական հանցագործությունների դատարանի կողմից։

## Ծանոթագրություններ

## Արտաքին հղումներ
* Massacre described at Kosovo war crimes trial, Associated Press/Fox News Channel, 11 դեկտեմբերի, 2008։

Կատեգորիա:Զանգվածային սպանություն
Կոտորած Չուշկայում

**Կոտորած Չուշկայում** (, ), 1999 թվականի մայիսի 14-ին՝ Կոսովոյի պատերազմի ժամանակ, սերբական անվտանգության ուժերի, հարավսլավական բանակի և «Շակալի» կիսապատերազմական ջոկատի կողմից19-ից մինչև 69 տարեկան 41 Կոսովոյի ալբանացիների սպանություն։ 2010 թվականի մարտի 13-ին ռազմական հանցագործությունների գծով սերբական դատախազը հայտարարել է, որ 9 մարդ է ձերբակալվել կոտորածներում իրենց դերն ունենալու համար և հայտարարել է, որ սպանության և գողության վերաբերյալ քննվել է ընդհանուր առմամբ 26 տղամարդու գործ։

## Նախապատմություն
Չուշկան Պեչա քաղաքից ոչ հեռու գտնվող գյուղ է։ Գյուղում եղել է մոտ 200 տուն և 2 000 բնակիչ, առավելապես ալբանացիներ։ 1999 թվականի մայիսի 14-ի առավոտյան Սերբական անվտանգության ուժերը ժամանել են Չուշկա գյուղ։ Երբ կանայք և երեխաները բաժանվել են տղամարդկանցից, մասնավոր սեփականությունը պարբերաբար առևանգվել է, իսկ անձը հաստատող փաստաթղթերը ոչնչացվել են։ Այնուհետև ուժերը տղամարդկանց բաժանել են մոտ տասը խմբի և գրավել երեք առանձին տուն, որտեղ նրանք գնդակահարվել են ինքնաձիգով։ Այնուհետև տներից յուրաքանչյուրն այրվել է։ Երեք տներից յուրաքանչյուրում ողջ է մնացել մեկ մարդ։

Կոսովոյի Ազատագրության Բանակի հրամանատար Ագիմ Չեկուն գյուղի բնակիչ էր, և նրա հայրը, ով ապրում էր այնտեղ, սպանվել է զանգվածային սպանությունների արդյունքում, սակայն սերբական ուժերից շատերը հայտարարել են, որ իր մահը հարձակման հիմնական նպատակը չէր։

## Դատաքննություն
2010 թվականի մարտի 13-ին սերբական զինվորական դատախազությունը կալանավորել էր «Շակալ» ռազմականացված խմբի 9 մասնակիցների։ Ներկայումս սերբական ռազմական հանցավորության դատախազությունը քրեական գործ է հարուցել 26 մարդու դեմ՝ Չուշկայում սպանության և գողության համար։

2012 թվականի հունվարի 20-ին Շվեդիայի Ստոկհոլմի շրջանային դատարանը Միլիչ Մարտինովիչին՝ 34-ամյա սերբ նախկին ոստիկանին, դատապարտել էր ցմահ ազատազրկման՝ սպանության մեջ նրա դերի համար։ Մարտինովիչը, որը 2010 թվականի ապրիլին ձերբակալվել էր Շվեդիայում, մեղավոր է ճանաչվել մարդկության դեմ ծանրացուցիչ հանգամանքներում կատարված հանցագործությունների, այդ թվում՝ սպանության, սպանության փորձի և կանխամտածված հրկիզման մեջ։

Մարտինովիչը PJP հատուկ ոստիկանական ստորաբաժանման անդամ էր, որը 1999 թվականի մայիսի 14-ին «ահաբեկիչների» որոնման մեջ էր մտել։ Զինված և զինվորական համազգեստով նա գերեվարված մարտիկների մեջ էր, այդ օրը այնտեղ սպանված 41 հոգուց 29-ին սպանեց, փորձեց սպանել մյուս երեքին, այրեց դաժան վերաբերմունքի ենթարկված քաղաքացիական անձանց տները, ասվում էր դատարանի որոշման մեջ։ Դատական փաստաթղթերում նկարագրվում է, թե ինչպես է նա բազմիցս պահակ կանգնել, երբ իր ընկերները սպանել են խաղաղ բնակիչներին, և ինչպես է նա կրակել գետնին և ստիպել բնակիչներին հանձնել ոսկին և այլ արժեքներ, բայց նրանք չեն ասում, որ Մարտինովիչը կսպաներ ցանկացած մարդու։ Թերթը հաղորդում է Շվեդիայում, որ նա ցանկանում է բողոքարկել այդ որոշումը։

## Ծանոթագրություններ

## Արտաքին հղումներ
* Massacre at Cuska (American Public Media)
* HRW

Կատեգորիա:Զանգվածային սպանություն
Զանգվածային սպանություն Բագայում (2015)

**Զանգվածային սպանություն Բագայում**, Նիգերիայի հյուսիս-արևելքում, Բոռնո նահանգի Բագա քաղաքում 2015 թվականի հունվարի 3-ից մինչև 7-ը հինգ օրվա ընթացքում «Բոկո հարամ» իսլամիստական ահաբեկչական կազմակերպության կողմից իրականացրած զանգվածային սպանությունների շարք, ըստ որոշ տվյալների, որոնք շարունակվում են մինչ օրս։ Amnesty International-ի հունվարի 9-ի հայտարարության համաձայն, «Բոկո հարամը», որը վերահսկողություն է սահմանել Բագայի և երկրի հյուսիս-արևելքի այլ քաղաքների նկատմամբ, պատասխանատու է 2000-ից ավելի մարդկանց, այդ թվում՝ երեխաների և տարեցների մահվան համար։

2015 թվականի հունվարի 3-ին «Բոկո հարամ» զինված ջոկատները գրավել էին Նիգերիայի բանակի ռազմակայանը Բագա քաղաքի մոտ, «Multinational Joint Task Force» կազմակերպության նախկին կենտրոնակայանը, որտեղ տեղակայված էին զորքեր Չադից, Նիգերից և Նիգերիայից, որից հետո, ըստ հաղորդումների, ձեռնամուխ են եղել լայնածավալ և ոչ ընտրովի զանգվածային սպանությունների, որոնք իբր ավարտվել են հունվարի 7-ին։ Ավելի ուշ հաղորդագրությունները սահմանում են սպանություններից կորուստները որպես «ծանր», սակայն զոհերի ճշգրիտ թիվը տվյալ պահին որոշված չէ։ Տեղի պաշտոնյաները հղում են արել տեղի բնակիչների ցուցմունքներին, որոնք կարողացել են փախչել գրոհայիններից, նշում են, որ 2000-ից ավելի մարդ է սպանվել կամ անհետ կորել, մինչդեռ մեկ այլ զեկույցում նշվում է, որ կոտորածների ժամանակ զոհվել է առնվազն 100 մարդ։

Նիգերիական կառավարության որոշ պաշտոնյաներ, սակայն, հերքում են տեղի պաշտոնյաների և միջազգային ԶԼՄ-ների զոհերի թվի մասին տվյալները՝ պնդելով, որ իրականում դրանք այնքան էլ շատ չեն, կամ էլ պնդում են, որ կոտորածներն ընդհանրապես չեն եղել, և Նիգերիայի զորքերը հետ են մղել «Բոկո հարամի» գրոհայինների հարձակումը։

Ըստ հաղորդումների՝ Բագա և առնվազն 16 այլ քաղաքներ և ավաններ, ըստ էության, ավերվել են, ավելի քան 30 500 մարդ ստիպված է եղել լքել իրենց տները և փախչել, շատ մարդիկ փորձել են հատել սահմանը՝ փախչելու համար, սակայն շատերը խեղդվել են Չադի լճում կամ հայտնվել են այս լճի կղզիներում։ Որոշ տվյալներով՝ սպանությունների շարքը Բոռնո նահանգի տարածքի 70%-ի վրա «Բոկո հարամ»-ի վերահսկողության հաստատման հետևանք է։

## Ծանոթագրություններ

Կատեգորիա:2015 ահաբեկչություններ
Կատեգորիա:Զանգվածային սպանություն
Զանգվածային սպանություն Կլեչկայում

**Զանգվածային սպանություն Կլեչկայում**, 1998 թվականի հուլիսին Կոսովոյի Ազատագրության Բանակի անդամներ 22 քաղաքացիական սերբերի զանգվածային սպանություն։

1998 թվականի ձմռանը ԿԱԲ-ն սկսել է զինված պայքար Կոսովոյի և Մեթոխիայի հարավսլավական ինքնավար երկրամասի անկախության համար՝ գրոհելով ոստիկանության պարեկներին ու խաղաղ բնակիչներին։ ԿԱԲ-ի հենակետերից մեկը Կլեչկա գյուղի ճամբարն էր, որտեղ ընթանում էր նորակոչիկների պատրաստումը և գտնվում էր զենքի պահեստը։

1998 թվականի հուլիսի 22-ին Օրախովացի համար մղված մարտում կրած պարտությունից հետո ԿԱԲ-ի անդամները քաղաքում առևանգված 43 քաղաքացիական սերբ են տեղակայել։ Բացի այդ, այնտեղ են գտնվել Հարավսլավիայի ՆԳՆ-ի գերեվարված աշխատակիցները։ Ճամբարում նրանք ենթարկվել են կտտանքների, իսկ կանայք բռնաբարվել են։ Հուլիսի վերջին 22 քաղաքացիական սերբեր մահապատժի են ենթարկվել, իսկ նրանց մարմինները այրել են կրաքարի վառարանում։

Ոստիկանության գործողություններից հետո Մալիշևի շրջանում Կլեչկան գրավել են Հարավսլավիայի ՆԳՆ ուժերը, որոնք հայտնաբերել են մահապատժի ենթարկվածների աճյունները։ 1998 թվականի օգոստոսի 28-ին գյուղ այցելած լրագրողներին ՆԳՆ մամուլի քարտուղարը ցույց է տվել ԿԱԲ-ի ճամբարն ու դիակների այրման վայրը։ Իրենց հերթին ԿԱԲ-ի ներկայացուցիչները հայտարարել են, որ խոսքը հարավսլավացի ուժայինների կազմակերպած կեղծարարության մասին է։

2001 թվականին հարավսլավական դատարանը Նիշում Լյուանին և Բեքիմ Մազրեկին դատապարտել է ահաբեկչության համար յուրաքանչյուրի 20 տարվա ազատազրկման։ Դատարանի դատավճռի համաձայն՝ դատապարտյալները 1998 թվականի հուլիսի վերջին անձամբ են մասնակցել բանտային մահապատիժներին։ Սերբիայի Գերագույն դատարանը չեղյալ է հայտարարել այդ դատավճիռը, իսկ Մազրեկ եղբայրները ազատ են արձակվել և ավելի ուշ հրաժարվել են ներկայանալ այդ գործով նոր դատարան։

2012 թվականին Կոսովոյի մասնակիորեն ճանաչված Հանրապետության դատական մարմինները սկսել են հետաքննել կտտանքների մեջ կատարված սպանությունները։ Մեղադրանքն առաջադրվել է Կոսովոյի տասը ալբանացիների դեմ, այդ թվում՝ Կոսովոյի այդ հատվածում ԿԱԲ-ի հրամանատարներից մեկի՝ Ֆաթմիր Լիմայի դեմ։ Լիմայի դեմ ցուցմունք է տվել ճամբարի նախկին պետ Ագիմ Զոգայը։ Նրա խոսքով՝ սերբերին մահապատժի ենթարկելու հրամանը տվել է անձամբ Լիմայը, իսկ նրանցից բացի ճամբարում պահվել են նաև ալբանացիները, այդ թվում՝ ԿԱԲ-ի անդամները, որոնց Լիմայը կասկածում էր հարավսլավական իշխանություններին հավատարմության մեջ կամ դրանցում աշխատելու մեջ։ Երկար հետաքննությունից հետո դատարանը վճիռ է կայացրել, որի համաձայն, Լիմայը և մյուս մեղադրյալները պատասխանատվություն չեն կրել կտտանքների մեջ սպանությունների համար։ 2017 թվականի մայիսի 24-ին Պրիշտինայի Գերագույն դատարանը հաստատել է նախնական դատավճիռը։

## Ծանոթագրություններ

Կատեգորիա:Զանգվածային սպանություն
Իզաբելլա (հեռուստասերիալ)

**«Իզաբելլա»** (), Իզաբելլա Կաստիլիացի թագուհու կյանքի մասին պատմող իսպանական պատմական հեռուստասերիալ։

## Արտադրություն
Հեռուստասերիալի նկարահանումներհ սկսել են 2011 թվականի ամռանը և տեղի են ունեցել մի քանի իսպանական քաղաքներում՝ Կասերես, Մադրիդ, Սեգովիա։ Առաջին եթերաշրջանի թողարկումը տեղի է ունեցել 2012 թվականի սեպտեմբերի 10-ին՝ ութամսյա դադարից հետո։ Առաջին թողարկումը պետք է տեղի ունենար 2012 թվականի հունվարի 30-ին, սակայն Իսպանիայի հանրային հեռուստատեսության բյուջեի կրճատումները հետաձգել են պրեմերիան։

2012 թվականի նոյեմբերին թողարկվել է հեռուստասերիալի 2-րդ եթերաշրջանը։ Երկրորդ եթերաշրջանի նկարահանումները սկսել են 2013 թվականի փետրվարից։ Նկարահանումների մի մասը տեղի են ունեցել Գրանդայում՝ Ալ-Համբրա ավանում։ Իսպանիայի հանրային հեռուստատեսությունը հայտարարել է 3-րդ եթերաշրջանիմասին մինև երկրորդ սեզոնի թողարկումը՝ 2013 թվականի հուլիսին։

## Սյուժե
Առաջին եթերաշրջանի հիմքում ընկած է Կաստիլիայի թագուհի Իզաբելլայի կյանքի վաղ տարիները՝ սկսած 1461 թվականից մինչև 1474 թվականը։ Արքայադուստր Իզաբելլան և նրա եղբայրը՝ Ալֆոնսոն, ստիպված էին բաժանվել իրենց մորից և ժամանել իրենց ավագ եղբոր՝ էնրիկե IV–ի արքունիք, որը հայտնի էր Անզոր մականունով՝ սերունդ չունենալու պատճառով։ Ներգրավվելով ավելի բարձր կաստիլիական ազնվականության ինտրիգների մեջ՝ երիտասարդ արքյադստերը և արքայազնին վտանգ էր սպառնում։ Իսկ շուտով պարզվում է, որ երկիրը գտնվում է քաղաքական պատերազմի շեմին, որում ամեն հատվածը պատրաստ է մինչև գահ օժանդակել իր թեկնածուին։

Երկրորդ եթերաշրջանը ցույց է տալիս Իզաբելլայի կյանքը քաղաքացիական պատերազմի ընթացքում գահի համար իր և նրա ամուսնու՝ Ֆերդինանդ II–ի կողմնակիցների և նրանց, ովքեր պաշտպանում են մահացած թագավորի՝ Էնրիկե IV–ի ենթադրյալ դստեր՝ Խուանա Բելտրանեխի իրավունքները։ Ինչպես նաև լուսաբանելով Գրանադայի դեմ պատերազմի իրադարձությունները, հրեաների վտարում Իսպանիայից և Կոլումբուսի առաջին ճանապարհորդության նախապատրաստությունները։

Երրորդ եթերաշրջանում պատմվում է թագուհու կյանքի վերջին տարիների (1492—1504), նրա աղջիկների, տղայի և թոռան մահվան, ինչպես նաև արքայազն Խուանի խելագարվելու մասին։

Սերիալի շարունակությունն են համարվում «Թագերի պառակտում» գեղարվեստական ֆիլմը և «Կառլոս՝ թագավոր և կայսր» հեռուստասերիալը։

## Հեռուստասերիալի սերիաների ցանկ

### Առաջին եթերաշրջան

### Երկրորդ եթերաշրջան

### Երրորդ եթերաշրջան

## Ծանոթագրություններ

## Արտաքին հղումներ
* 
*Official site
*Isabel Trailer

Կատեգորիա:2012 հեռուստասերիալներ
Կատեգորիա:Բնօրինակում անաղբյուր հոդվածներ
Կատեգորիա:Իսպանական հեռուստասերիալներ
Կատեգորիա:Իսպաներեն հեռուստասերիալներ
Ամավիդա

**Ամավիդա** (), համայնք Իսպանիայի Կաստիլիա և Լեոն ինքնավար համայնքի Ավիլա պրովինցիայի Ավիլա շրջանի կազմում։ Տարածքը՝ 15 կմ2։ Բնակչության թվաքանակը 2010 թվականի տվյալներով եղել է 177, այս ցուցանիշը  հետագա տարիների ընթացքում աստիճանաբար նվազել է և 2019 թվականին կազմել է 132։ Ընդ որում՝ համայնքի կազմում ընդգրկված է նաև *Պասկուալ Մունյոս* գյուղը, որտեղ ապրում է շուրջ հինգ տասնյակ մարդ։

Ամավիդան գտնվում է Ավիլա պրովինցիայի կենտրոնական մասում, ծովի մակերևույթից 1163 մետր միջին բարձրության վրա։

## Պատմություն
Հնագիտական պեղումների արդյունքները վկայում են, որ Ամավիդայի ներկայիս տարածքում ու շրջակայքում մարդիկ բնակություն են հաստատել հազարավոր տարիներ առաջ։ Կելտական *վետտոն* ցեղի մարդիկ այստեղ բնակավայր են հիմնել մեր թվականությունից առաջ առաջին հազարամյակում։ Հին հռոմեացիների, վեստգոթերի, արաբների, մավրերի հետքեր չեն հայտնաբերվել։ Ռեկոնկիստայի դարաշրջանում՝ 11-12-րդ դարերում բնակավայրը գրավվել ու բնակեցվել է քրիստոնյաների կողմից։

Գյուղում ու նրա մերձակայքում պահպանվել են մի շարք պատմական հուշարձաններ։ Գործում է Սան Խուան Բաուտիստա եկեղեցին, որը կառուցվել է 15-16-րդ դարերում։ Գյուղից մոտավորապես տասը կիլոմետր հեռավորության վրա պահպանվել են ավգուստինյան վանքի ավերակները։ Վանքում, որը դադարել է գործել 1835 թվականին, մի ժամանակ պահվում էր իսպանական միջնադարյան կերպարվեստի նշանակալի նմուշներից մեկը՝ «*Աստածամայրը մանուկ Հիսուսի հետ*»   աշխատանքը, որը ներկայումս գտնվում է Մադրիդի Պրադո թանգարանում։

Հիշատակման արժանի պատմական հուշարձան է նաև *Ermita de Nuestra Señora de Izquierdos* մենաստանը, որն ընկած է հարևան Մունյոտելլո գյուղը տանող ճանապարհի եզրին։

## Պատկերասրահ

Amavida-casas.JPG|
Amavida-iglesia1.JPG|Սան Խուան Բաուտիստա եկեղեցին (կառուցվել է 15-16-րդ դարերում)
Monasterio del Risco.JPG|Միջնադարյան վանքի ավերակները
MTN25-0530c3-1999-Villatoro.jpg|


## Բնակչություն

## Ծանոթագրություններ

Կատեգորիա:Բնօրինակում անաղբյուր հոդվածներ
Կատեգորիա:Իսպանիայի բնակավայրեր
Secret Garden (մինի ալբոմ)

***Secret Garden*** (, ), հարավկորեական Oh My Girl-ի գըրլ բենդի հինգերորդ մինի ալբոմը։ Այն թողարկվել է 2018 թվականի հունվարի 9-ին` WM Entertainment ընկերության կողմից և տարածվել է Kakao M-ի միջոցով։ Ալբոմում ներառված է հինգ երգ, այդ թվում` գլխավոր` «Secret Garden» սինգլը։

## Նախադրյալներ
Հոկտեմբերի 30-ին WM Entertainment-ը հաստատել է, որ առողջական շարունակական խնդիրների պատճառով որոշվել է, որ Ջինիի պայմանագիրը կդադարեցվի, ուստի նա պաշտոնակես կլքի խումբը։ Հաջորդ օրը Oh My Girl-ի գործակալությունը հաստատել է, որ նոր մինի ալբոմը նախատեսվում է թողարկել նոյեմբերին։ Նոյեմբերին հայտարարվել էր, որ թողարկումը հետաձգվելու է մինչև հունվար` «ավելի ամբողջական ալբոմ» ունենալու համար։ 2017 թվականի դեկտեմբերի 23-ին WM Entertainment-ը հայտարարել է հունվարի 9-ին *Oh My Girl*-ի վերադարձի մասին` իրենց հինգերորդ` *Secret Garden* մինի ալբոմով։

## Թրեք-լիստ

## Չարթեր

## Ծանոթագրություններ

Կատեգորիա:2018 մինիալբոմներ
Կատեգորիա:Կորեերեն մինիալբոմներ